**Návrh Všeobecne záväzného nariadenia obce Malé Zálužie č. 4/2014 o miestnom poplatku za**

**komunálne odpady a drobné stavebné odpady**

Obec malé Zálužie v súlade s ustanovením § 6 ods.1 zákona č. 369/1990 Zb. o obecnom zriadení

v znení neskorších predpisov (ďalej len zákon č. 369/1990 Zb.) a ustanoveniami § 77 -§ 83

zákona č. 582/2004 Z. z. o miestnych daniach a miestnom poplatku za komunálne odpady

a drobné stavebné odpady v znení neskorších predpisov (ďalej len zákon č. 582/2004 Z. z.)

**v y d á v a**

**Všeobecne záväzné nariadenie obce Malé Zálužie č. 4/2014 o miestnom poplatku za**

**komunálne odpady a drobné stavebné odpady**

**§ 1**

**Úvodné ustanovenia**

(1) Obecné zastupiteľstvo v Malom Záluží podľa § 11 ods. 4 písm. d) a e) zákona č. 369/1990 Zb.

o obecnom zriadení v znení neskorších predpisov v nadväznosti na zákon č. 582/2004 Z. z.

o miestnych daniach a miestnom poplatku za komunálne odpady a drobné stavebné odpady

ukladá s účinnosťou od 1. januára 2015 miestny poplatok za komunálne odpady a drobné

stavebné odpady (ďalej len „poplatok“).

(2) Toto všeobecne záväzné nariadenie upravuje:

a) sadzby poplatku,

b) pri množstvovom zbere spôsob a lehotu zaplatenia poplatku,

c) podmienky na vrátenie poplatku alebo jeho pomernej časti,

d) podmienky, ktorých splnenie má poplatník preukázať a podklady, ktoré má poplatník

predložiť pri odpustení poplatku.

**§ 2**

**Sadzby poplatku**

Správca dane obec Malé Zálužie (ďalej len správca dane) stanovuje sadzbu poplatku 0,009 € za

jeden liter komunálnych odpadov alebo drobných stavebných odpadov a sadzbu poplatku

0,0441 € za osobu a kalendárny deň.

**§ 3**

**Spôsob a lehota zaplatenia poplatku pri množstvovom zbere**

(1) Poplatníci, u ktorých je zavedený množstvový zber platia poplatok na základe doručeného

predpisu, v ktorom je určená lehota zaplatenia poplatku.

(2) Poplatok je možné uhradiť bezhotovostným prevodom alebo hotovostným vkladom na

účet správcu dane v peňažnom ústave alebo hotovostnou platbou v pokladni Obecného úradu v

Malom Záluží na základe identifikačných údajov, ktoré obdrží platiteľ v písomnej forme.

**§ 4**

**Podmienky na vrátenie poplatku alebo jeho pomernej časti**

Správca dane vráti poplatok alebo jeho pomernú časť poplatníkovi na základe jeho žiadosti,

ak mu v priebehu zdaňovacieho obdobia zanikla povinnosť platiť poplatok a preukáže

splnenie podmienok na vrátenie poplatku alebo jeho pomernej časti.

Podmienky pre vrátenie poplatku alebo jeho pomernej časti sú:

a) splnenie oznamovacej povinnosti o zániku poplatkovej povinnosti podľa § 80 ods.2

zákona č. 582/2004 Z. z.. -musí zaniknúť dôvod spoplatnenia (napríklad: zrušenie

trvalého resp. prechodného pobytu, zánik práva užívania nehnuteľností, zrušenie

prevádzky a podobne).

b) poplatník musí mať preplatok na poplatku a zároveň nesmie byť dlžníkom Obce Malé Zálužie

**§ 5**

**Podmienky, ktorých splnenie má poplatník preukázať a podklady, ktoré má poplatník**

**predložiť pri odpustení poplatku**

(1) Správca dane na základe žiadosti poplatok odpustí za obdobie, za ktoré poplatník

správcovi dane preukáže, na základe podkladov, že viac ako 90 dní v zdaňovacom období sa

nezdržiava alebo sa nezdržiaval na území obce Malé Zálužie. Takýmito podkladmi pre odpustenie

poplatku sú hodnoverné doklady z ktorých jednoznačne a nespochybniteľne vyplýva počet

dní pobytu poplatníka mimo obce Malé Zálužie ako je najmä:

-potvrdenie nápravno-výchovného zariadenia o výkone väzby alebo trestu

-potvrdenie zariadenia poskytujúceho služby zdravotnej starostlivosti pobytovou formou

-potvrdenie zariadenia poskytujúceho sociálne služby pobytovou formou

(2) V prípade, že podklady podľa ods. 1 nie sú v slovenskom alebo českom jazyku, je

potrebné k ním priložiť aj preklad (nie je potrebný úradný preklad). Podklady nie je možné

nahradiť čestným vyhlásením poplatníka.

**§ 6**

**Zrušovacie ustanovenie**

Dňom nadobudnutia účinnosti tohto všeobecne záväzného nariadenia sa ruší Všeobecne

záväzné nariadenie č.1/2012 o miestnom poplatku za komunálne odpady a drobné stavebné

odpady v znení neskorších dodatkov.

**§ 7**

**Účinnosť**

Toto Všeobecne záväzné nariadenie schválilo Obecné zastupiteľstvo dňa

uznesením č. /2014.

Toto všeobecne záväzné nariadenie bolo vyvesené na úradnej tabuli

Toto všeobecne záväzné nariadenie nadobúda účinnosť 1.1.2015

Toto VZN bolo podpísané starostkou obce dňa 11.11.2014

Emília Strihová

Starostka obce